Γίδα στη λαδόκολλα από τη Χαλκιδική
Το μπούτι της γίδας μπαίνει για δυο ώρες στον φούρνο, τυλιγμένο σε λαδόκολλα με ντοματάκια, κρεμμύδι, σκόρδο, λεμόνι και βούτυρο και βγαίνει ένα φαγητό σπέσιαλ.
1.200 γρ. μπούτι από γίδα, (θηλυκό κατσίκι άνω του 1 έτους), σε ενιαίο κομμάτι με το κόκαλο,  1 λεμόνι, κομμένο στη μέση, 3 σκελίδες σκόρδο μπόλικη ξερή ρίγανη, τριμμένη, 3 ντοματάκια κονσέρβας, στραγγισμένα, σε μέτριες φέτες, 1 μεγάλο ξερό κρεμμύδι, σε φέτες, 1 κουτ. σούπας βούτυρο αγελαδινό ή κατσικίσιο, λιωμένο, 2 κουτ. σούπας φρεσκοτριμμένο πιπέρι, 2-3 κουτ. σούπας αλάτι
Για να ετοιμάσουμε τη γίδα στη λαδόκολλα από τη Χαλκιδική προθερμαίνουμε τον φούρνο στους 200°C.Πλένουμε το μπούτι για να απομακρύνουμε μικρά κομματάκια από τα κόκαλα της κοπής του και το στεγνώνουμε καλά με χαρτί κουζίνας. Το τρίβουμε παντού με το κομμένο λεμόνι – βοηθά να απομακρυνθεί η σχετικά βαριά μυρωδιά του γίδινου κρέατος.Το τρίβουμε έπειτα με το αλάτι και το πιπέρι, κάνοντας μασάζ παντού.Ακουμπάμε το μπούτι σε ένα μεγάλο ξύλο κοπής.Το ραντίζουμε με το λιωμένο βούτυρο και με τη μύτη μαχαιριού κάνουμε 4-5 μικρές βαθιές χαρακιές.Χώνουμε εκεί τα φετάκια σκόρδου. Το πασπαλίζουμε παντού με μπόλικη ρίγανηΣε επίπεδη επιφάνεια απλώνουμε τρία μεγάλα κομμάτια λαδόκολλας, το ένα πάνω στο άλλο.Στο κέντρο απλώνουμε τις φέτες κρεμμυδιού και ντομάτας και ακουμπάμε πάνω τους το μπούτι.Το τυλίγουμε σφιχτά με τις λαδόκολλες σε πακέτο και δένουμε με σπάγκο σε διάφορα σημεία – δεν πρέπει να διαφεύγουν υδρατμοί στο ψήσιμο.Τοποθετούμε το πακέτο σε ένα βαθύ ταψί και ρίχνουμε νερό μέχρι τη μέση του πακέτου.Φουρνίζουμε και ψήνουμε για 2 ώρες, μέχρι να μαλακώσει καλά το κρέας.Για να σερβίρουμε, βάζουμε το πακέτο όπως είναι σε μεγάλη πιατέλα ή ξύλο κοπής, αφαιρούμε τους σπάγκους και ανοίγουμε προσεκτικά τις λαδόκολλες από την επάνω πλευρά, χωρίς να τις αφαιρέσουμε, για να μη φύγουν τα νόστιμα ζουμάκια.
Βούτυρο,Κρέας,Ντομάτα